CELEX: 62017CN0569
Language: hr
Date: 2017-09-27 00:00:00
Title: Predmet C-569/17: Tužba podnesena 27. rujna 2017. – Europska komisija protiv Kraljevine Španjolske

20.11.2017   
            
            
               HR
            
            
               Službeni list Europske unije
            
            
               C 392/17
            
         Tužba podnesena 27. rujna 2017. – Europska komisija protiv Kraljevine Španjolske
   (Predmet C-569/17)
   (2017/C 392/22)
   Jezik postupka: španjolski
   
      Stranke
   
   
      Tužitelj: Europska komisija (zastupnici: T. Scharf, G. von Rintelen i I. Galindo Martín, agenti)
   
      Tuženik: Kraljevina Španjolska
   
      Tužbeni zahtjevi
   
   Tužitelj od Suda zahtijeva da:
   
               —
            
            
               utvrdi da je Kraljevina Španjolska povrijedila obveze koje ima na temelju članka 42. stavka 1. Direktive 2014/17/EU Europskog parlamenta i Vijeća od 4. veljače 2014. o ugovorima o potrošačkim kreditima koji se odnose na stambene nekretnine i o izmjeni direktiva 2008/48/EZ i 2013/36/EU i Uredbe (EU) br. 1093/2010 (1), time što do 21. ožujka 2016. nije donijela zakone i druge propise potrebne za usklađivanje s tom direktivom odnosno što, u svakom slučaju, Komisiji nije dostavila takve propise;
            
         
               —
            
            
               na temelju članka 260. stavka 3. UFUE-a, naloži Kraljevini Španjolskoj plaćanje dnevne novčane kazne u iznosu od 105 991,60 eura, računajući od dana izricanja presude kojom se utvrđuje neispunjenje obveze donošenja propisa kojima se prenosi Direktiva 2014/17/EU ili, u svakom slučaju, obveze njihova dostavljanja Komisiji;
            
         
               —
            
            
               naloži Kraljevini Španjolskoj snošenje troškova postupka.
            
         
      Tužbeni razlozi i glavni argumenti
   
   
               1.
            
            
               Na temelju članka 42. stavka 2. Direktive 2014/17/EU, države članice bile su dužne najkasnije do 21. ožujka 2016. donijeti nacionalne mjere potrebne za njezino prenošenje u nacionalno pravo. Budući da Kraljevina Španjolska nije obavijestila Komisiju o prenošenju Direktive, Komisija je odučila pokrenuti postupak pred Sudom.
            
         
               2.
            
            
               U svojoj tužbi ona predlaže Sudu da Kraljevini Španjolskoj naloži plaćanje dnevne novčane kazne od 105 991,60 eura. Njezin iznos izračunan je uzimajući u obzir težinu i trajanje povrede te odvraćajući učinak s obzirom na platežnu sposobnost predmetne države članice.
            
         
      (1)  SL 2014., L 60, str. 34